
Tisztelt Képviselő-testület!

I. Előzmények:

A szociális igazgatásról és szociális ellátásokról szóló 1993. évi III. törvény (a továbbiakban: Törvény) 65. §-a értelmében:
„(1) A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.
(2) A jelzőrendszeres házi segítségnyújtás keretében biztosítani kell
a) az ellátott személy segélyhívása esetén az ügyeletes gondozónak a helyszínen történő haladéktalan megjelenését,
b) a segélyhívás okául szolgáló probléma megoldása érdekében szükséges azonnali intézkedések megtételét,
c) szükség esetén további egészségügyi vagy szociális ellátás kezdeményezését.
(3) A jelzőrendszeres házi segítségnyújtás ellátója
a) fogyatékos személyek, illetve pszichiátriai betegek részére nyújtott ellátás esetében a támogató szolgáltatást, illetve a pszichiátriai betegek részére közösségi alapellátást nyújtó szolgáltatóval,
b) idősek, krónikus betegek részére nyújtott ellátás esetében a területi házi segítségnyújtó szolgálattal együttműködik.
(4) A jelzőrendszeres házi segítségnyújtás igénybevétele szempontjából szociálisan rászorult
a) az egyedül élő 65 év feletti személy,
b) az egyedül élő súlyosan fogyatékos vagy pszichiátriai beteg személy, vagy 
c) a kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy, ha egészségi állapota indokolja a szolgáltatás folyamatos biztosítását.”

A jelzőrendszeres házi segítségnyújtást (továbbiakban: JHS) a Magyar Máltai Szeretetszolgálat modellkísérleti programja vezette be, ezt követően 2005-ben vált az ellátórendszer részévé.
A JHS biztosítása 2013. júliusától állami feladattá vált, a feladat a Szociális és Gyermekvédelmi Főigazgatóság (továbbiakban: SzGyF) hatáskörébe tartozik, amely beépült az SzGyF költségvetésébe.
Az állami működtető területi intézményekkel szerződéses együttműködés keretében működteti a szolgáltatást. A szolgáltatást pályázati úton támogatja anyagilag. A területi együttműködő partnerek készülékek számával arányos támogatást kapnak a Slachta Margit Nemzeti Szociálpolitikai Intézet által.

Fót Város Önkormányzat Képviselő-testülete az 5/2010. (II.08.) KT-határozattal nyilvánította ki azon szándékát, hogy részt kíván venni a Szociális és Munkaügyi Minisztérium által kiírt 191/2008. (VII. 30.) Korm. rendelet alapján a JHS-t működtető szolgáltatók befogadása és állami támogatása című pályázaton, továbbá felkérte a Polgármestert, hogy a nyertes pályázat esetén a szerződést az Önkormányzati Minisztériummal írja alá. Fót Város Önkormányzata a 2010. június 1-jével megkötött vállalkozói szerződés alapján azóta folyamatosan üzemelteti a JHS-t, 2017. óta az SOS Központ Zrt., mint Szolgáltató közreműködésével.

II. A döntéshez szükséges információk, tájékoztatások:

A SOS Központ Zrt. 2024. év végén írásban kereste meg az Önkormányzatot, jelezve, hogy a cég működési költségei, az importált eszközök, valamint az informatikai rendszerek és szolgáltatások költségei drasztikusan megemelkedtek, ezzel elkerülhetetlenné téve az árai módosítását. A megkeresésben egy új Szolgáltatási Szerződés tervezetet is megküldtek.

A jelenleg hatályos, 2017. február 27-én aláírt Bérleti és Szolgáltatási Szerződés alapján a készülékek (összesen 58 db) után bruttó 2.688,- Ft/eszköz/hó bérlési és szolgáltatási díjat fizet az Önkormányzat. A SOS Központ Zrt. által megküldött új szerződés alapján a fenti összeg bruttó 3.800,- Ft/eszköz/hó díjra változna azzal, hogy azon eszközök esetében, amelyek tartalékban lesznek, bruttó 1.270,- Ft/eszköz/hó díjat kell fizetni.

A JHS intézményi térítési díja szociálisan rászorult igénylő részére a 9/2020. (VII.2.) önkormányzati rendelet 1. sz. melléklete alapján 0,- Ft/nap/készülék, vagyis az igénybevevők részére ingyenes.

A JHS kapcsán 2022-2024. között az ellátást igénybe vevők életkora, valamint a segélyhívások száma, továbbá a költségvonzata az alábbiak szerint alakult:

	Az összes ellátást igénybe vevők életkori megoszlása

	 Szociálisan rászorult egyedül élő személy
	65 év alatt
	65-69 év
	70-74 év
	75-79 év
	80 év feletti
	Összesen

	2022.
	1
	4
	13
	13
	32
	63

	2023.
	1
	4
	11
	14
	28
	58

	2024.
	1
	4
	14
	9
	28
	56



	A segélyhívások száma településenként

	Település neve: Fót
	A segélyhívások száma (db)

	2022.
	101

	2023.
	103

	2024.
	126




	Fót Város Egyesített Szociális és Egészségügyi Intézmény Jelzőrendszeres Házi Segítségnyújtás szolgáltatásában alkalmazott munkavállalók bérei:

	Munkavállalók
	fő
	Ft/fő/hó
	éves szinten (Ft/év)

	Gondozónők
	4
	50.000,-
	2.400.000,-

	Szállítást biztosító munkavállalók
	4
	 

	8-16 óráig
	2
	10.000,-
	240.000,- 

	16-20 óráig
	1
	80.000,-
	960.000,- 

	20-8 óráig
	1
	130.000,-
	1.560.000,- 

	Összesen:
	5.160.000,-



	Slachta Margit Nemzeti Szociálpolitikai Intézet (SzGyF) által biztosított pályázati összeg (Ft):

	2022.
	1.852.508,-

	2023.
	1.853.000,-

	2024.
	2.123.600,-



A fenti táblázat alapján látható, hogy az Önkormányzatnak éves szinten több, mint 5.000.000,- Ft a JHS-ban részt vevőknek kifizetett bérköltség, melynek a pályázati úton elnyerhető összeg nagyjából a 40%-át fedezi.

A Gondosóra program egy 2022-ben indult digitális jóléti szolgáltatás. 2024. évtől a JHS-ban részt vevő önkormányzati fenntartású, JHS szolgáltatást biztosítók számára lehetőség nyílt arra, hogy a Gondosóra programmal való együttműködés keretében az eddigi infrastruktúra (jelzőkészülék és diszpécserszolgálat) helyett a Gondosóra program által a 65 év feletti állampolgároknak alanyi jogon biztosított szolgáltatáson keresztül nyújtsa a JHS szolgáltatást. Az együttműködés előnye, hogy az eddig a jelzőkészülékekre és a diszpécserszolgáltatásra fordított forrás (jelenleg ez havi szinten: bruttó 2.688,-Ft/eszköz/hó bérlési és szolgáltatási díj = 1.774.080,-Ft/év) az átállást követően átcsoportosíthatóvá válik a készenléti szolgálatot ellátó gondozók személyi és dologi juttatásaira.

A jelzőeszközzel rendelkező gondosóra felhasználók közvetlenül a Gondosóra program Szolgáltatójával (jelenleg: a 4iG Nyrt.) állnak kapcsolatban. A JHS-t szolgáltató intézmény (Fót Város esetében az Egyesített Szociális és Egészségügyi Intézmény) feladatai a Gondosóra programmal való együttműködés keretében a következők:
· regisztrálják az igénylőket,
· elvégzik a jelzőeszközök egységes kiosztását, begyűjtését,
· támogatják azok beüzemelését, a jelzőeszközök cseréjét,
· elvégzik a gondozói adatok esetleges módosítását.

Az ESZEI Család-és Gyermekjóléti Szolgálat jelzőrendszeres házi segítségnyújtással foglalkozó kollégái felkeresték a jelenleg jelzőrendszeres házi segítségnyújtásban részesülő 55, készüléket használó ellátottat. A gondozók tájékoztatása alapján valamennyi érintett továbbra is igénybe kívánja venni a Szolgáltatást, függetlenül attól, hogy változna a Szolgáltató, illetve a készülék. 

Javaslom, hogy az Önkormányzat szüntesse meg a SOS Központ Zrt.-vel fennálló Bérleti és Szolgáltatási Szerződését és a Gondosóra programmal való együttműködésen keresztül biztosítsa a továbbiakban a JHS-t.

A fentiek alapján a következő határozati javaslatot terjesztem a Tisztelt Képviselő-testület elé.

[bookmark: _Hlk20984187]III. Határozati javaslat:

…/2025. (II.27.) KT-határozat

1./ Fót Város Önkormányzat Képviselő-testülete felkéri a Polgármestert, hogy az SOS Központ Zrt.-vel 2017. február 27-én megkötött Bérleti és Szolgáltatási Szerződést a Szerződés 8.1. pontja alapján 3 hónapos felmondási idővel, indokolás nélkül szüntesse meg.

2./ Fót Város Önkormányzat Képviselő-testülete felkéri az Egyesített Szociális és Egészségügyi Intézmény vezetőjét, hogy vegye fel a kapcsolatot a Kormányzati Szolgáltató Központ Nonprofit Korlátolt Felelősségű Társasággal a jelzőrendszeres házi segítségnyújtás és a Gondosóra program integrált működésének intézményi programjához való csatlakozás tárgyában, és az erről szóló együttműködési megállapodást írja alá.

Felelős: polgármester 
Határidő: 1./ pont: 5 napon belül; 2./ pont: 30 napon belül.

Jogszabályi hivatkozás: 
· A szociális igazgatásról és szociális ellátásokról szóló 1993. évi III. törvény
· A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól szóló 9/2020. (VII.2.) önkormányzati rendelet
2

